label_title: Skogbrannene i Hellas 2007
label_desc: En serie voldsomme skogbranner herjet Hellas sommeren 2007. Brannaktiviteten var særlig omfattende fra slutten av august og de fleste av dem herjet på Peloponnes. Minst 63 personer omkom i brannene, ni i juni og juli og de resterende i august. Sommeren 2007 var spesielt tørr og varm i Hellas. Flere av brannene var påsatt. Fra juni til august ble det registrert mer enn 3000 skogbranner i landet. 3. september 2007 ble det meldt om at samtlige skogbranner var slukket.